C 275/102
LT
Europos Sąjungos oficialusis leidinys
2022 7 18
1.6.
ES reglamentavimo sistema turi užtikrinti, kad konkurencingiausios įmonės ateinančiais dešimtmečiais būtų tvaraus ir mažo anglies dioksido kiekio verslo modelių taikymo lyderės.
Todėl EESRK tvirtai laikosi nuomonės, kad reglamentavimu turėtų būti sudarytos sąlygos naujų technologijų plėtrai ir įdiegimui rinkoje, įskaitant paklausos valdymo priemones, siekiant sukurti pirmaujančias rinkas ir skatinti mažai anglies dioksido į aplinką išskiriančių produktų vartojimą.
Be to, turėtų būti atliktas visų pasiūlymų dėl teisėkūros procedūra priimamų aktų, pateiktų pasirengimo įgyvendinti 55 % tikslą priemonių rinkinyje, konkurencingumo patikrinimas atsižvelgiant į DVT principus, kad būtų gerai suprastas visas jų poveikis įmonėms.
1.7.
EESRK yra tvirtai įsitikinęs, kad ypatingas dėmesys turi būti skiriamas tiems ekonomikos sektoriams, kuriuose veikia itin daug labai mažų įmonių ir MVĮ.
Visos šios įmonės gali paspartinti produktų inovacijas ir sprendimus, skirtus Europos ekonomikos priklausomybei nuo iškastinio kuro mažinti.
1.8.
Labai reikalingas politikos nuoseklumas, pripažįstant klimato ir biologinės įvairovės krizių tarpusavio ryšį.
Naujas technologijas papildys energijos ir medžiagų vartojimo mažinimas pagal žiedinę ekonomiką.
Sektorių strategijos ir finansavimo modeliai turėtų atitikti 55 % tikslą, pavyzdžiui, užtikrinti, kad žemės savininkams, žemės valdytojams ir (arba) ūkininkams būtų kompensuojama už natūralų anglies dioksido saugojimą dirvožemyje ir kad būtų sustabdytos aplinkai kenksmingos subsidijos.
1.9.
Labai svarbu aiškiai ir sąžiningai pranešti apie drastiškų ir labai plataus masto veiksmų, kurių reikia norint iki 2050 m. neutralizuoti poveikį klimatui, sąnaudas ir naudą.
Šie pokyčiai turės poveikio visiems sektoriams ir regionams, o jų nauda gali būti juntama ne iš karto.
Norint užtikrinti platų pritarimą, reikės precedento neturinčio visų visuomenės narių supratimo ir dalyvavimo.
2.
Šios nuomonės pagrindimas ir struktūra 2.1.
Šios nuomonės tikslas – pateikti bendrą Europos ekonomikos ir socialinių reikalų komiteto (EESRK) požiūrį į Komisijos gruodžio 14 d. pasiūlytą pasirengimo įgyvendinti 55 % tikslą priemonių rinkinį.
Jame pabrėžiama, kad priemonių rinkiniu reikia užtikrinti socialiniu požiūriu teisingą, konkurencingą ir žaliąją pertvarką.
EESRK pateiks konkrečias nuomones dėl visų atitinkamų priemonių rinkinio pasiūlymų dėl teisėkūros procedūra priimamų aktų.
2.2.
EESRK primygtinai reikalauja, kad pasirengimo įgyvendinti 55 % tikslą priemonių rinkinys būtų susietas su JT darbotvarke iki 2030 m. ir darnaus vystymosi tikslais, kuriems EESRK pritarė ankstesnėse nuomonėse.
Darnaus vystymosi tikslai yra itin naudingi, nes jie yra pasaulinio masto ir apima ne tik neatidėliotiną klimato klausimą, kuriam skirtas šis Komisijos dokumentų rinkinys, bet ir kitus būtinus ekonominio ir socialinio tvarumo tikslus, kurie turi būti pasiekti, kad dokumentų rinkinį lydėtų sėkmė.
Todėl šios nuomonės nuostatos išdėstomos pagal tris pagrindinius JT darnaus vystymosi tikslus.
3.
Pagrindiniai principai.
Konkretus EESRK požiūris į Komisijos dokumentą Socialiniu požiūriu teisinga pertvarka 3.1.
Savo rezoliucijoje dėl Konferencijos dėl Europos ateities EESRK pasiūlė „naują naratyvą Europai, susiejantį Europos tolimą ir neseną praeitį su dabartimi ir pateikiantį ateities, kuri kuriama bendradarbiaujant per sienas, viziją, stiprinančią Europos žmonių ryšius ir grindžiamą solidarumo, socialinio teisingumo, kartų bendradarbiavimo, lyčių lygybės, tvaraus klestėjimo vertybėmis ir teisinga žaliąja ir skaitmenine pertvarka.
Būtina panaudoti visuomenės paramą šioms vertybėms, kad būtų galima naujai apmąstyti augimo ir valdymo modelius, pereinant prie tvarumo, kuriant lygesnę visuomenę ir įtraukiant pilietinės visuomenės organizacijas į atstatymo ir atsigavimo procesus.“
(1) EESRK yra tvirtai įsitikinęs, kad gerai suplanuotas pasirengimo įgyvendinti 55 % tikslą priemonių rinkinio įgyvendinimas prisidės prie to, kad šis naujas naratyvas taptų realybe.
3.2.
EESRK taip pat teigė, kad daugiausia dėmesio reikia skirti teisingam ir tvariam atsigavimui po COVID-19 krizės, sudarant sąlygas formuoti įtraukesnę visuomenę, užtikrinti ilgalaikį konkurencingumą ir kurti bendradarbiavimo aplinką, visapusiškai atsižvelgiant į tarpusavyje susijusias socialines, ekonomines, demokratines, demografines ir klimato krizes ES valstybėse narėse, žaliosios ir skaitmeninės pertvarkos būtinybę, taip pat ilgalaikius struktūrinius pokyčius, kuriuos
(1)
„Naujas naratyvas Europai.
EESRK rezoliucijos dėl Konferencijos dėl Europos ateities projektas“ 2.1 punktas (OL C 286, 2021 7 16, p. 1).